Diari Oficial de la Generalitat Valenciana


Sumari del DOGV 9799, del 29-02-2024 (2024/1504)

Anunci pel qual se sotmet a informació pública el Pla de reforma interior del carrer Sagunt-Mercat Sant Pere Nolasco i limítrofs (03222/2020/000040).
-----------------------------------------------------------------------------------------------------------------------------------------------------

### Dades del document

Número de DOGV
:   9799

Data del DOGV
:   29-02-2024

Secció del DOGV
:   V. ANUNCIS - A) ORDENAMENT DEL TERRITORI I URBANISME

Número del document
:   2024/1504


Data del document
:   20-02-2024

Organisme emissor
:   Ajuntament de València

Tipus de document
:   Anunci

Descriptors 

:   * administració local
    * pla d'urbanisme

Anunci pel qual se sotmet a informació pública el Pla de reforma interior del carrer Sagunt-Mercat Sant Pere Nolasco i limítrofs (03215/2020/000040). [2024/1504]  
La Junta de Govern Local de l'Ajuntament de València, en sessió celebrada el 16 de febrer de 2024, va adoptar l'acord que en la part dispositiva diu el següent:  
  
«Primer. Iniciar el procés de consultes a les administracions públiques afectades en el Pla de reforma interior del carrer Sagunt-Mercat Sant Pere Nolasco i limítrofs, així com sotmetre'l a informació pública durant un termini de 45 dies, mitjançant els corresponents anuncis en el Diari Oficial de la Generalitat Valenciana i en un diari no oficial d'àmplia difusió de la localitat. Els anuncis hauran d'indicar l'adreça electrònica per a la seua consulta.  
  
Segon. Comunicar el present acord a les administracions i servicis municipals interessats, a l'efecte que, si és el cas, emeten el corresponent informe:  
- Servici de Mobilitat.  
- Servici de Parcs i Jardins.  
- Servici del Cicle Integral de l'Aigua.  
- Servici de Millora Climàtica (Secció de Control Acústic).  
- Servici de Comerç i Mercats.  
- Servici de Patrimoni Històric i Artístic.  
- Conselleria de Participació, Transparència, Cooperació i Qualitat Democràtica.  
- OCOVAL, amb la finalitat que sol·licite, coordine i remeta els informes preceptius de les entitats subministradores dels servicis públics urbans que puguen resultar afectats.  
  
Tercer. Notificar l'inici de la fase d'informació pública, en qualitat de públic interessat, a l'Associació de Veïns de Saïdia, Paigest, SL, i V. Haya Martínez.  
  
Quart. Procedir a la inserció en la pàgina web municipal www.valencia.es de la documentació que se sotmet a informació pública, i posar-la a la disposició del públic en l'Oficina Municipal d'Informació Urbanística, en la planta baixa de l'edifici municipal de l'antiga Fàbrica de Tabacs, c/ Amadeu de Savoia, núm. 11 (edifici Tabacalera).»  
  
  
De conformitat amb el que establix l'article 61.1, lletra b del text refós de la Llei d'ordenació del territori, urbanisme i paisatge, aprovat pel Decret legislatiu 1/2021, de 18 de juny, del Consell, s'obri el període de consultes i informació pública per a presentar al·legacions durant un termini de 45 dies hàbils, a comptar des de l'endemà de la publicació d'este acord en el Diari Oficial de la Generalitat Valenciana (DOGV).  
  
La documentació es troba a la disposició del públic en les dependències de l'Ajuntament de València (c/ Amadeu de Savoia, 11, planta baixa, Oficina d'Informació, de 09.00 a 13.00 hores), i exposada en la web d'Urbanisme www.valencia.es/urbanismo, en compliment de l'article 55.2 del text refós de la Llei d'ordenació del territori, urbanisme i paisatge.  
  
València, 20 de febrer de 2024.- El secretari: Manuel Latorre Hernández.